བ་ཐབས་ལྟར་བྱས་ལ།གཟུངས་ཐག་ནས་བཟུང་སྟེ།།
རང་གི་ཐུག་ཀ་ནས་སྔགས་ཀྱི་ཕྲེང་བ་བྱུང་།གཟུངས་ཐག་ལ་འཁྲིལ་ཏེ་དུང་ཞལ་གྱི་ལྷའི་ཐུགས་ཀར་ཕོག་པས་ཐུགས་རྒྱུད་བསྐུལ།དེ་རྣམས་ཀྱི་སྐུ་ལས་བདུད་རྩིའི་རྒྱུན་དཔག་ཏུ་མེད་པ་བབས་པས་དུང་ཞལ་གང་།

བཔར་བསམས་ལ་བཟླས་པ་ཅི་ནུས་བྱ།མཐར་དུང་ཞལ་གྱི་ལྷ་འོད་དུ་ཞུ་བའི་བདུད་རྩི་བུམ་པའི་ཆུ་དང་རོ་གཅིག་ཏུ་གྱུར་པར་བསམས་ལ་དུང་ཆུ་བུམ་པར་བླུགས།ཁྱད་པར་ཀྲུང་གི་བྱེ་མ་གཙང་མ་ཅུང་ཟད་པ་རྡོས་པས་སྔགས་མང་དུ་བཏབ་ནས་ནུས་པ་བསྟིམ།
ལས་བུམ་དུ་སྐད་ཅིག་གིས་རྟ་མགྲིན་དམར་པོ་གཡས་དབྱུག་པ་དང་།གཡོན་ཞགས་པ་བསྣམས་པར་གསལ་བའི་སྐུ་ལས་བདུད་རྩིའི་རྒྱུན་བབས་པས་བུམ་པ་གང་བར་བསམས་ལ།ཨོཾ་ཧ་ཡ་གྲཱི་བ་ཧཱུཾ་ཕཊ།
ཞེས་ཅི་ནུས་བཟླ་ཞིང་།མཐར་ལྷ་འོད་དུ་ཞུ་བའི་ཆུ་ནུས་པ་དང་ལྡན་པར་བསམ།དབང་བསྐུར་ན་བདག་འཇུག་རྒྱས་བསྡུས་གང་རིགས་བླང་།གཉིས་པ་དངོས་གཞི་ནི།དམིགས་རྟེན་མདུན་དུ་བཤམ་པར་སྐྱོང་ཁྲུས་ཀྱི་ཆས་ཀྱང་འདུ་བྱས་ལ།བསང་སྦྱང།།
སྟོང་པའི་ངང་ལས་པདྨ་ཟླ་བའི་གདན་ལ་མིང་བྱ་ངོ་ནྲྀཿལས་ཚེ་འདས་ཀྱི་གཟུགས་ཀྱི་རྣམ་པ་ཇི་ལྟ་བར་གྱུར་པར་བསམ།ལྕགས་ཀྱུའི་ཕྱག་རྒྱ་དང་སྙིང་གའི་ཧྲཱིཿཡིག་གི་འོད་ཀྱིས་ཚེ་འདས་ཀྱི་རྣམ་ཤེས་བཀུག་པར་བསམས་ལ།ན་མོ།
རྩ་བ་རྒྱུད་ཀྱི་བླ་མ་མཆོག་གསུམ་རྒྱལ་བ་རྒྱ་མཚོའི་ཚོགས་དང་བཅས་པ་རྣམས་ཀྱི་བདེན་པ་དང་།ངན་འགྲོ་ཐམས་ཅད་ཡོངས་སུ་སྦྱོང་བ་འཕགས་པ་ཐུགས་རྗེ་ཆེན་པོའི་ལྷ་ཚོགས་རྣམས་ཀྱི་བདེན་པ་དང་།གསང་།
སྔགས་རིག་སྔགས་གཟུངས་སྔགས་སྙིང་པོ་ཕྱག་རྒྱ་ཏིང་ངེ་འཛིན་རྣམས་ཀྱི་བདེན་པ་དང་།བདེན་པ་ཆེན་པོའི་བྱིན་གྱི་རླབས་ཀྱིས་ཚེ་ལས་འདས་པ་ཆེ་གེ་མོའི་རྣམ་པར་ཤེས་པ་ཁམས་གསུམ་རིགས་དྲུག་གི་གནས་གང་ན།།

གནས་ཀྱང་སྐད་ཅིག་གིས་འདིར་མཆིས་པར་གྱུར་ཅིག།ཨོཾ་བཛྲ་ཨཱ་ཀཪྵ་ཡ་ཛཿཞེས་པས་རྣམ་ཤེས་དང་།སརྦ་པཱ་པཾ་ཨཱ་ན་ཡ་ཧཱུྃ་ཞེས་པས་སྡིག་པ་བཀུག།ཛཿཧཱུཾ་བཾ་ཧོཿས་རྣམ་ཤེས་ཨ་དཀར་པོའི་རྣམ
པས་རྟེན་ལ་ཐིམ་པར་བསམྦ་ལ་གཏོར་མ་གསུམ་རྟེན་ལ་བསྐོར་ཞིང་།ཨོཾ་སརྦ་བིགྷྣཱན་ན་མ་སྥརྦ་ཏ་ཐཱ་ག་ཏེ་བྷྱོ་བི་ཤྲ་མུ་ཝེ་བྷྱཿསརྦ་ཐཱ་ཁཾ་ཨུཏྤ་ཏེ་སྥ་ར་ཎ་ཨི་མཾ་ག་ག་ན་ཁཾ་གྲྀཧྞ་དཾ་བ་ལི་ཏ་སྭཱ་ཧཱ།ལན་གསུམ།ཏིང་ལོ་དང་ཆ་དབུས་བསྐོར་ཞིང་།
ཨོཾ་སུམྦྷ་སོགས་ལན་གསུམ།ན་མོ།རྩ་བརྒྱུད་ཀྱི་བླ་མ་མཆོག་གསུམ་རྒྱལ་བ་རྒྱ་མཚོའི་ཚོགས་དང་བཅས་པ་རྣམས་ཀྱི་ཡ་བདེན་པ་དང་།ངན་འགྲོ་ཐམས་ཅད་ཡོངས་སུ་སྦྱོང་བ་འཕགས་པ་ཐུགས་རྗེ་ཆེན་པོའི་ལྷ
ཚོགས་རྣམས་ཀྱི་བདེན་པ་དང་།གསང་སྔགས་རིག་སྔགས་གཟུངས་སྔགས་སྙིང་པོ་ཕྱག་རྒྱ་ཏིང་ངེ་འཛིན་གྱི་བདེན་པ་དང་།བདེན་པ་ཆེན་པོའི་བྱིན་གྱི་རླབས་ཀྱིས་ཚེ་ལས་འདས་པ་ཆེ་གེ་མོ་གསོན་གྱི་དུས་སུ་ཚོལ་བར་དུ
གཅོད་ཅིང་།གཤིན་གྱི་དུས་ན་སྡིག་པ་སྦྱོང་བ་ལ་བར་དུ་གཅོད་པའི་གདོན་བགེགས་ཐམས་ཅད་གཏོར་མ་འདིས་ཚིམ་པར་གྱིས་ལ་དཔག་ཚད་རྒྱང་གྲགས་སུ་མ་གནས་པར་སོང་ཞིག།གལ་ཏེ་མི་འགྲེན་ཡེ་ཤེས
ཀྱི་རྡོ་རྗེ་འབརབས་མགོ་བོ་ཚལ་པ་བརྒྱར་འགས་པར་འགྱུར་ཏ་རེ།ཞེས་བརྗོད་ཅིང་།གུ་གུལ་གྱིས་བདུག།ཡུངས་ཀར་གྱིས་བྲབ།ཨོཾ་ཧ་ཡ་གྲཱི་བ་ཧཱུཾ་ཕཊ་དང་།སུམྦྷ་སོགས་བཟླ་ཞེང་།རོལ་མོ་དང་བཅས་གཏོར་མ་ཕྱིར་དོར།བདག་མདུན་

འཕགས་པ་ཐུགས་རྗེ་ཆེན་པོ་འགྲོ་འདུལ་པདྨ་གཙུག་ཏོར་དུ་གསལ་བའི་ཐུགས་ཀ་ནས་སྔགས་ཀྱི་འོད་ཟེར་མེ་ལྕེ་ལྟ་བུ་འཕྲོས་པས་ཆེ་འདས་ཀྱི་སྡིག་སྒྲིབ་ཐམས་ཅད་བསྲེག་ཅིང་སྦྱང་བར་བསམས་ལ།པདྨ་གཙུག་ཏོར་གྱི་སྔགས།
བཟླས་པའི་བྱེ་མས་བྲབ་ཅིང་།པདྨ་ཨུཥྞཱི་ཥ་དྲངསྦྲོན་ཀུན་རིག་མི་འཁྲུགས་པ་དང་རྡོར་སེམས་སོགས་ཀྱི་སྔགས་ཀྱི་མཐར།ཨོཾ་ད་ཧ་ད་ཧ་སརྦ་ན་ར་ཀ་ག་ཏེ་ཧེ་ཏུཾ་ཧཱུྃ་ཕཊཿཨོཾ་པ་ཙ་པ་ཙ་སརྦ་པྲེ་ཏ་ཀ་ག་ཏེ་ཧེ་ཏུཾ་ཧཱུཾ་ཕཊཿཨོཾ་མ་ཐ་མ
ཐ་སརྦ་ཏིཪྻ་ཀ་ག་ཏེ་ཧེ་ཏུཾ་ཧཱུཾ་ཕཊུཿཅེས་བརྗོད།དེ་ནས་དཀྱིལ་འཁོར་སོགས་རྟེན་གྱི་གཟུགས་བརྙན་ཤར་བའི་མེ་ལོང་ལ་ཁྲུས་གསོལ་ཞིང་།ཇི་ལྟར་ཕལྟམས་པ་ཙམ་གྱིས་ནི།།ལྷ་རྣམས་ཀྱིས་ནི་ཁྲུས་གསོལ་ལྟར།།ལྷ་ཡི་ཆུ།
ནི་དག་པ་ཡིས།།དེ་བཞིན་བདག་གིས་ཁྲུས་གསོལ་ལོ།།ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་ས་མ་ཡ་ཤྲཱི་ཧཱུཾ།རྒྱལ་བའི་སྐུ་གསུང་ཐུགས་མཆོག་ལ།།ཉོན་མོངས་དྲི་མ་མི་མངའ་ཡང་།།ཚེ་འདས་སྒོ།།
གསུམ་སྒྲིབ་སྦྱོང་ཕྱིར།།གཙང་མ་ཆབ་ཀྱིས་སྐུ་ཁྲུས་གསོལ།།ཨོཾ་སརྦ་ཏ་ཐཱ་ག་ཏ་སོགས།ཁྲུས་རས་ཀྱིས་ཕྱི་ཞིང་།དེ་དག་སྐུ་ལ་མཚུངས་པ་མེད་པའི་གོས།།གཙང་ལ་དྲི་རབ་བསྒོས་པས་སྐུ་ཕྱིའོ།།
ཨོཾ་ཧཱུཾ་ཏཱཾ་ཧྲཱིཿཨཿཀཱ་ཡ་བི་ཤོ་དྷ་ན་ཡེ་སྭཱ་ཧཱ།ཁྲུས་བུ་སླར་ཡང་བུམ་པར་བླུགས་པས་རྟེན་ལབཀྲུ་ཞིང་།ཧཱིཿའདི་ནི་ཕ་རོལ་ཕྱིན་དྲུག་ཆུཿདུག་ལྔའི་སྒྲིབ་པ་སྦྱོང་མཛད་ཅིང་ཿཕར་ཕྱིན་དྲུག་ལ་ལེགས་འགད་ཆུཿ

ཕར་ཕྱིན་ཆུ་འདིས་དག་གྱུར་ཅིགཿཁྲུས་ལེགས་མཛད་ལ་ཕྱག་འཚལ་ལོཿཔདྨ་ཨུཥྞཱི་ཥ་དང་ཡི་གེ་དྲུག་པའི་མཐར།སརྦ་པཱ་པཾ་ཤཱནྟིཾ་ཀུ་རུ་སྭཱ་ཧཱཿཅེས་བརྗོད།དེ་བཞིན་དུ།འདོདཿ།
ཞེ་སྡང་གཏི་མུག་གསུམཿའདི་དག་འཇིག་རྟེན་དུག་གསུམ་སྟེཿསྤྱན་རས་གཟིགས་དབང་དུག་མི་མངའཿདཀོན་མཆོག་བདེན་པས་དུག་བཅོམ་མོཿདུག་གསུམ་རང་བཞིན་དག་གྱུར་ཅིགཿས་ཆུ།
མེ་རླུང་འདི་དག་ནིཿདུག་གི་ཕ་མ་ཡིན་པས་ནཿབདེན་པའི་བདེན་ཚིག་འདི་བརྗོད་པསཿདུག་རྣམས་འབྱུང་བ་བཞི་ལ་ཐི་མཿཚེ་འདས་དུག་ནི་དུག་མེད་ཤོགཿདཀོན་མཆོག་གསུམ་གྱི་བདེན
པ་དང་བྷ་ཏིང་འཛིན་སྔགས་ཀྱི་བྱིན་རླབས་ཀྱིསཿ།ཚེ་ལས་འདས་པ་འདི་ཉིད་ཀྱིཿདུག་རྣམས་མ་ལུས་དག་གྱུར་ཅིགཿཅེས་སོ་སོའི་མཚམས་མུ་གོང་གི་སྔགས་དང་།གཞན་ཡང་ཡི་གེ་བརྒྱ་པ་སོགས་སྒྲིབ་སྐྱོང་གི་སྔགས་ཅི་རིགས།
པ་བཟླ་ཞིང་ཁྲུས་བྱ།མེ་ཏོག་འཐོར་ཞིང་།བྱང་ཆུབ་སྙིང་པོར་གཤེགས་པ་ན།།ས་དག་རྣམ་དྲུག་གཡོས་གྱུར་ཅིང་།།བདུད་ཡིད་མི་བདེར་གྱུར་པ་དེས།།ཁྱེད་ལ་བདེ་ལེགས་མཛད་པར་འགྱུར།།ཆོས
ཀྱི་འཁོར་ལོ་བསྐོར་བ་ན།།འཕགས་པའི་བདེན་པ་རྣམ་གསུང་ཞིང་།།ཐུབ་པའི་སྙན་པ་གང་བྱུང་དེས།།ཁྱེད་ལ་བདེ་ལེགས་མཛད་པར་འགྱུར།།ཡིད་འཕྲོག་གང་ཞིག་མུ་སྟེགས་བྱེད།།ཐམས

ཅད་ཆོས་ཀྱིས་ངས་མཛད་ཅིང་།།ཚོགས་ཀུན་དབང་དུ་མཛད་པ་དེས།།ཁྱེད་ལ་བདེ་ལེགས་མཛད་པར་འགྱུར།།ཚེ་ལས་འདས་པས་གཙོར་བྱས་པའི་སེམས་ཅན་ཐམས་ཅད་སྤང་བྱ་མི་མཐུན་པའི་ཕྱོགས
ཐམས་ཅད་ལས་རྣམ་པར་རྒྱལ་ཏེ་ཤིན་ཏུ་བཀྲ་ཤིས་པར་གྱུར་ཅིག།ཅེས་བརྗོད།ཚེ་འདས་ཉིད་སྒོ་གསུམ་གུས་པ་ཆེན་པོས་བླ་མ་དང་དཀྱིལ་འཁོར་གྱི་ལྷ་ལ་ཕྱག་འཚལ་ཞིང་སྐྱབས་སུ་འགྲོ་བར་བསམས་ལ།སངས
རྒྱས་ཐམས་ཅད་འདུས་པའི་སྐུ།།རྡོ་རྗེ་འཛིན་པའི་ངོ་བོ་ཉིད།།དཀོན་མཆོག་གསུམ་གྱི་རྩ་བ་སྟེ།།བླ་མ་རྣམས་ལ་ཕྱག་འཚལ་ལོ།།མགོན་པོ་ཐུགས་རྗེ་ཆེ་ལྡན་པ།།ཐམས་ཅད་མཁྱེན་པ་སྟོན་པ་པོ།།།
བསོད་ནམས་ཡོན་ཏན་རྒྱ་མཚོའི་ཞིང་།།དེ་བཞིན་གཤེགས་ལ་ཕྱག་འཚལ་ལོ།།དག་པས་འདོད་ཆགས་བྲལ་བའི་རྒྱུ།།དགེ་བས་ངན་སོང་ལས་གྲོལ་ཞིང་།།གཅིག་ཏུ་དོན་དམ་མཆོག་གྱུར་པ།།
ཞི་གྱུར་ཆོས་ལ་ཕྱག་འཚལ་ལོ།།གྲོལ་ནས་གྲོལ་བའི་ལམ་ཡང་སྟོན།།བསླབ་པ་དག་ལ་རབ་ཏུ་གུས།།ཞིང་གི་དམ་པ་ཡོན་ཏན་ཞིང་།།དགེ་འདུན་ལ་ཡང་ཕྱག་འཚལ་ལོ།།།སངས་རྒྱས་ཀུན
གྱིས་རབ་ཏུ་བསྔགས།།ཡོན་ཏན་དམ་པས་བརྒྱན་པ་པོ།།སྤྱན་རས་གཟིགས་ཞེས་མཚན་གསོལ་བ།།རྟག་པར་བརྩེ་ལ་ཕྱག་འཚལ་ལོ།།ཕྱག་བྱར་འོས་པ་ཐམས་ཅད་ལ།།ཞིང་རྡུལ་ཀུན་གྱི

གྲངས་སྐྱེད་ཀྱི།།ལུས་བཏུད་པ་ཡིས་རྣམ་ཀུན་ཏུ།།མཆོག་ཏུ་དད་པས་ཕྱག་འཚལ་ལོ།།ཕྱོགས་བཅུར་བཞུགས་པའི་བླ་མ་དང་།།མཆོག་གསུམ་ཞི་ཁྲོ་བ་
འབྱམས་ཀྱི།།དཀྱིལ་འཁོར་ལྷ་ཚོགས་ཐམས་ཅད་ལ།།དེ་རིང་སྙིང་ནས་བདག་སྐྱབས་མཆི།།མགོན་པོ་ཐུགས་རྗེ་ཆེ་རྣམས་ཀྱིས།།འཁོར་བའི་སེམས་ཅན་བདག་ལྟ་བུ།།བར་དོའི་གནས་ན་
མགོན་མེད་ཅིང་།།འཇིགས་པས་མནར་བ་བདག་ལ་དགོངས།།ཐོག་མེད་དུས་ནས་སྤྱད་པ་ཡི།།ལས་ངན་སྒྲིབ་པས་བཅིངས་པ་དག།མཐའ་མེད་འཁོར་བའི་སྡུག་བསྔལ་ལས།།བདེ་ཆེན་གནས
སུ་དྲངས་དུ་གསོལ།།བར་དོའི་འཇིགས་པ་གཤིན་རྗེའི་འཕྲང་།།ཉམ་ངའི་གནས་སུ་འཁྱམས་པའི་འགྲོ།།ཉོན་མོངས་གདུང་བས་གཟིར་བ་རྣམས།།བྱམས་པའི་ཐུགས་རྗེས་བསྐྱབ་ཏུ་གསོལ།།
ཅེས་གདུང་བ་དྲག་པོས་སྐྱབས་སུ་གསོལ་བས་ལས་ངན་པའི་སྒྲིབ་པ་བསྲབ་ཅིང་དབང་བསྐུར་བའི་སྣོད་དུ་རུང་བར་བསམས་ལ།མཚམས་སྦྱོར་རྒྱས་བསྡུས་གང་རིགས་དང་བཅས་མཎྜལ་ནས་བརྩམས་ཏེ་གཏང་རག་པར་དབང་ཆོ་ག་བཞིན་བསྐུར་བའམ།དབང
སྐུར་མི་བྱེད་ན་ཟས་བསྔོལ་འཇུག།གང་ལྟར་ཡང་ཚེ་འདས་འཕགས་པ་ཐུགས་རྗེ་ཆེན་པོ་འགྲོ་འདུལ་པདྨ་གཙུག་ཏོར་གྱི་སྐུར་གྱུར་པ་ལ་འདོད་ཡོན་རྒྱ་མཚོའི་སྤྲིན་གྱིས་མཆོད་པར་བསམས་ལ།མདུན་ཏུ་བཟའ་བཏུང་སྣ

ཚོགས་བཤམས་པ་ཡང་བསང་སྦྱང་།སྟོང་པའི་ངང་ལས་ལྷ་རྫས་དང་ཏིང་ངེ་འཛིན་ལས་གྲུབ་པའི་འདོད་ཡོན་རྣམ་པ་ཐམས་ཅད་ནམ་མཁའ་མཛོད་ཀྱི་འཁོར་ལོའི་སྤྲིན་ཆེན་པོར་གྱུར།ན་མཿསརྦ་ཏ་ཐཱ་ག་ཏེ་བྷྱོ་བཱི་ཤྭ།
སོགས་ལན་གསུམ་གྱིས་བརླབ།ཨོཾཿ།ཐམས་ཅད་ནམ་མཁའི་མཛོད་བཞིན་ཏུཿ།ཟག་པ་མེད་པའི་ལོངས་སྤྱོད་ནིཿའདོད་ཡོན་རྒྱ་མཚོའི་སྤྲིན་ཆེན་པོཿབ་ཞེས་ཤིག་བདེ་བ་ཆེན་པོར་བ་ཞེསཿཨོཾ་བཛྲ
རཱུ་པ་ཤབྡ་གྷཱནྡྷེ་རཱ་ས་སྥཪྻེ་ཨཱཿཧཱུཾཿསྤྲོ་ན།འདོད་ཡོན་ཞེས་པརགཟུགས་མཛེས།སྒྲ་སྙན།དྲི་ཞིམ།ཟ་རོ་བཅུད།རེག་འཇམ་ཞེས་དང་།ཨོཾ་བཛྲ་རཱུ་པ་ཨཱཿཧཱུཾཿསོགས་ཁ་ཕྲལ་ཏེ་སྦྱར་བས་མཆོད།ཆོས་བཤད
ཅིང་ལ་མེ་བསྟན་སྤྱོད་ནི།ཉོན་ཅིག་ཚེ་འདས་རིགས་ཀྱི་བུཿའཁོར་བའི་གནས་རིགས་གར་སྐྱེས་ཀྱང་བྷསྡུག་བསྔལ་གསུམ་གྱི་རང་བཞིན་ཡིནཿདེ་ལ་མ་ཆགས་མ་ཞེན་པརཿབྱང་ཆུབ་མཆོག་ཏུ།
སེམས་བསྐྱེད་ནསཿཆོས་ཉིད་བདེན་པ་དྲན་པར་གྱིསཿལམ་ལྔ་རང་བཞིན་མེད་པ་སྟེཿསྒྱུ་མ་ལྟ་བུའི་ངང་དུ་རྫོགསཿའོད་གསལ་སྙིང་པོ་ཡིད་ཀྱི་ལུསཿཔདྨོ་བཀོད་པའི་ཞིང་དུ་སོང་ཿ
སྣང་བ་མཐའ་ཡས་ཡེ་ཤེས་དང་ཿདབྱེར་མེད་མངོན་པར་བྱང་ཆུབ་ཤོགཿཚེ་ལས་འདས་པའི་རྣམ་ཤེས་ཨ་ཐུང་གི་རྣམ་པས་སྤྱི་བོ་ནས་ཐོན་བདེ་བ་ཅན་གྱི་ཞིང་དུ་སོང་སྟེ་སྣང་བ་མཐའ་ཡས་ཀྱི་ཐུགས

ཀར་ཐིམ་པར་བསམས་ལ།ཨ་ཨ་ཨ་ཕཊ་ཅེས་བརྗོད་ལ་ཆོས་ཉིད་བསམ་གྱིས་མི་ཁྱབ་པའི་ངང་དུ་མཉམ་པར་བཞག།དེ་ལས་ལྡང་བའི་ཚེ་རུས་པ་ཡིན་ན་ཞི་བའི་སྦྱིན་སྲེག་གིས་སྦྱངས་ཤིང་།བྱང་བུ་ཡིན་ན།
རྣམ་ཤེས་གཤེགས་པའི་བྱང་བུ་སྡིག་སྒྲི་བ་དང་ལྷན་ཅིག་ཏུ་ཡེ་ཤེས་ཀྱི་མེས་བསྲེགས་པར་བསམས་ལ་མེ་སྦར་ཞིང་།ཨཿའོད་གས་ལ་སྟོང་ཉིད་དབྱིངས་ཀྱི་ངང་རིག་པ་ཡེ་ཤེས་སྣང་བ་ཡིས
ཚེ་འདས་ཉོན་མོངས་བག་ཆགས་ཀུནཿརང་བྱུང་ཆོས་སྐུའི་ཀློང་དུ་བསྲེགཿཨ་ཨ་ཨཿཤེས་དང་།ཨོཾ་པདྨ་ཨུཥྞཱི་ཥ་བི་མ་ལེ་ཧཱུྃ་ཕཊཿཨགྣི་ཛྭ་ལ་རཾ་ཞེས་པས་སྦྱངས་པའི་ཐལ་བ་དྲི་ཞིམ་པོའི་ཆུས་བརྫིས་པའི་
འཇིམ་པ་དང་སྦྱར་ལ་སྔགས་བཟླ་བཞིན་ཏུ་སཱཙྪ་གདབ།ནང་དུ་པདྨ་ཨུཥྞཱི་ཥའི་གཟུངས་གཞུག་པར་བྱ་སྟེ།རྟོག་པ་ལས།ཡང་ན་གྲོ་ག་ལ་བྲིས་ཏེ་མཆོད་རྟེན་གྱི་ནང་དུ་བཅུག་པའི་གནས་དེར་རྐང་གཉིས་པའམ།རྐང་པ་བཞི་པ་དག་ཉེ་བར་འོང་བ་དེ་དག་
མས་ཅད་གྲིབ་མ་ཕོག་པ་ཙམ་གྱིས་སྡིག་པ་དང་སྒྲིབ་པ་ཐམས་ཅད་རྣམ་པར་དག་ཅིང་ཐམས་ཅད་མཐོ་རིས་སུ་གཞོལ་བར་འགྱུར་རོ།།ཞེས་གསུངས་སོ།།ཨོཾ་ཨཱཿཧཱུཾ་ཞེས་སངས་རྒྱས་ཐམས་ཅད་ཀྱི་རྡོ་རྗེ་གསུམ་དང་དབྱེར་མི་ཕྱེད་པའི་ཆོས་སྐུའི
རྟེན་དུ་གྱུར་པར་བསམས་ལ།སུ་པྲ་ཏིཥྛས་རབ་ཏུ་གནས་བསྔོ་སྨོན་རྒྱས་པར་བྱ་བའམ།འཇམ་དཔལ་དཔའ་བོས་སོགས་ཤ་ལོ་ཀ་གཉིས་ཀྱིས་དགེ་བའི་རྩ་བ་བྱང་ཆུབ་ཏུ་བསྡེ།རྒྱལ་བའི་དཀྱིལ་འཁོར་བཟང་ཞིང་སོགས་ཀྱིས་སྨོན་ལམ་གདབ།

ཅིང་།སངས་རྒྱས་སྐུ་གསུམ་བརྙེས་པའི་སོགས་ཀྱིས་བདེན་པའི་སྟོབས་བརྗོད་པར་བྱའོ།།གསུམ་པ་རྗེས་ནི།མཆེད་པ་རྣམས་ཁ་གསོས་ལ་བསང་སྦྱང་བྱིན་གྱིས་བརླབ།སྒྲུབ་ཐབས་ལྟར་མཆོད་བསྟོད་གསོལ་བ་གདབ།མ་རྙེད་ཡོངས་སུ་མ
ཚང་དང་།སོགས་ཀྱིས་ནོངས་པ་བཤགས།ཡི་གེ་བརྒྱས་པ་ལྷག་ཆད་ཁ་བསྐང་།མདུན་གྱི་ཡེ་ཤེས་པ་རྟེན་ཡོད་ན།ཨོཾ་འདིར་ནི་རྟེན་དང་སོགས་བརྟན་བཞུགས་དང་།་མེད་ན།བཛྲ་མུཿས་རྟེན་དང་བརྟེན་པར་བཅས་པ་རང་བཞིན་གྱི་
ནས་སུ་གཤེགས།རང་དམ་ཚིག་ཐུགས་རྗེ་ཆེན་པོར་སོགས་ནས་བསྔོ་སྨོན་པར་སྒྲུབ་ཐབས་ལྟར་དང་།ཆེ་བའི་ཚེ་མཆོག་སོགས་ཤེས་པ་བརྗོད་པ་ཅི་རིགས་པས་མེ་ཏོག་གི་ཆར་དབབ་པར་བྱའོ།།དེ་ལྟར་བགྱིས་པའི་ཕན་ཡོན་ཀྱང་།།
ཨོཾ་ཏྱན་རི་པོ་ཆེའི་རྡོ་རྗེའི་གསུང་ལས།།དེ་ལྟར་བདུན་ཕྲག་ལ་སོགས་པརཿབསྙེན་རྫོགས་ནུས་ལྡན་སྙིང་བརྩེ་བའིཿསློབ་དཔོན་རྣལ་འབྱོར་ལྡན་པས་བྱཿམཚམས་མེད་སྤྱད་པའི་འགྲོ་བ་ཡངཿངན་སོང་རྨི་ལམ་ལྟར་མཐོང་ནསཿམཐོ་རིས་གནས་སུ་ངེས་
འདྲོངས་ནཿདགེ་བའི་ས་བོན་ལྡན་པ་དགཿབདེ་འགྲོར་སྐྱེ་བ་སྨོས་ཅི་དགོསཿདདད་འདམ་ཚེག་སྲུང་བ་ནིཿདག་པའི་ཞིང་དུ་དབུགས་འབྱིན་བྱེདཿཅེས་གསུངས་སོ།།ཞེས་པའང་བར་དོའི་འགྲོ་བ་རླུང་སེམས་ཀྱི་གཞན་དབང་ཅན་དག་ལ་ཤིན་ཏུ་སྨན་པའི་བསམ་པས།
རྗེ་གཏེར་ཆེན་བླ་མའི་བཀའ་དྲིན་ལས་ཟབ་ཆོས་འདི་ཉིད་ཐོག་མར་ཐོས་པའི་སྐལ་བ་བཟང་པོ་ཅན་མཚོ་སྐྱེས་བླ་མ་དགྱེས་པའི་འབངས་མཁྱེན་བརྩེའི་དབང་པོས་གཏེར་གཞུང་ངེས་མཐུན་པའི་རྡོ་རྗེའི་གསུང་དང་།ཚད་ལྡན་གྱི་གཞུང་ལས་ཉེ་བར་བསྡུས་ཏེ་སྦྱར་བའི་དགེ་བས་འགྲོ་ཀུན་འཕགས

པ་སྙིང་རྗེ་ཆེན་པོའི་ཡེ་ཤེས་ཀྱི་སྐུ